Românii ar putea călători în SUA fără viză până la finalul anului. Ambasador: "Suntem pe ultima sută de metri"
România ar putea îndeplini criteriile pentru programul Visa Waiver, care ar scuti românii de procesul de a obține o viză pentru a călători în SUA, până la finalul anului. Ambasadorul României în Statele Unite ale Americii, Dan-Andrei Muraru, crede că până la 1 octombrie criteriul principal va fi satisfăcut.